**HANKELEPING nr 12-2/134-1**

**SAKU VALLAVALITSUS**, registrikood 75019738, aadress Juubelitammede tee 15, Saku alevik, Saku vald, 75501 Harjumaa, mida esindab valla põhimääruse vallavanem Marti Rehemaa, edaspidi tellija, ühelt poolt,

ja

**Lars Laj Eesti OÜ**, registrikood 144208365, aadress Puiestee 13b, Tartu linn, Tartu maakond, mida esindab juhatuse liige Maikol Kriiva, edaspidi töövõtja, teiselt poolt, edaspidi eraldi nimetatud poolvõi ühiselt nimetatud pooled**,** sõlmisid käesoleva hankelepingu (edaspidi leping) alljärgnevas:

1. **Lepingu dokumendid**

1.1 Lepingu lahutamatuteks osadeks on riigihanke alusdokumendid viitenumber 277155 (edaspidi hanke alusdokumendid), töövõtja pakkumus, pooltevahelised kirjalikud teated ning lepingu muudatused ja lisad.

1.2 Lepingul on selle sõlmimise hetkel järgmised lisad:

1.2.1 Lisa 1 – pakkumuse Vorm 4 Pakkumuse maksumuse tabel.

1. **Lepingu ese ja üldtingimused**

2.1 Lepingu esemeks on Saku vallas asuva 4 (nelja) mänguväljaku projekteerimine (välja arvatud Talve tee L1 projekt), rajamine, atraktsioonide müük ja paigaldus ning vajaliku dokumentatsiooni vormistamine (edaspidi töö) vastavalt lepingule järgmistes asukohtades (edaspidi objektid):

2.1.1 Kaja Haljak, Kiisa aleviku maaüksus (71801:001:2158);

2.1.2 Kustase tee mänguväljak, Tagadi küla (71801:001:1635);

2.1.3 Talve tee L1 Üksnurme küla puhkepark - mänguväljak (71801:001:2136);

2.1.4 Lasteaed Terake mänguväljak, Saku alevik (71801:010:0084).

Talve tee L1 Üksnurme külas ehitatava puhkepark - mänguväljaku osas on projekt olemas.

2.2 Lepingus kokkulepitu tulemusena valminud tööd (edaspidi *tulem*) peavad vastama kvaliteedinõuetelt ja kasutusotstarbelt tulemile esitatavatele nõuetele.

2.3 Lepingu tõlgendamisel lähtuvad pooled VÕS § 29 sätestatust.

1. **Tasu ja töö eest tasumise kord**

3.1 Tellija kohustub tasuma lepingu kohaselt teostatud töö eest tasu 145 852,00 (ükssada nelikümmend viis tuhat kaheksasada viiskümmend kaks) eurot, millele lisandub käibemaks 22%, kokku 177 939,44 (ükssada seitsekümmend seitse tuhat üheksasada kolmkümmend üheksa koma nelikümmend neli) eurot.

3.2 Töö eest tasumine toimub peale töö teostamist ning töö vastuvõtmist tellija poolt 14 päeva jooksul arve esitamisest. Tööd on võimalik anda üle objektide kaupa ning pooled koostavad iga punktis 2.1 nimetatud objekti kohta eraldi üleandmise-vastuvõtmise akti.

3.3 Tasu maksmisega viivitamise korral on tellija töövõtja nõudmisel kohustatud maksma töövõtjale viivist null koma null viis (0,05%) protsenti viivituses olevalt summalt iga viivituses oldud kalendripäeva eest.

1. **Tööde teostamise tähtaeg**

4.1 Tööde valmimise tähtaeg on 30.09.2024 lepingu sõlmimisest.

4.2 Pooled võivad kokkuleppel muuta tööde teostamise tähtaega, kui:

4.2.1 tööde teostamist takistab vääramatu jõud (rikkumise vabandatavus, VÕS § 103);

4.2.2 tööde teostamise tähtaeg lükkub edasi tellijapoolsete lepinguliste kohustuste rikkumise tõttu.

1. **Tellija õigused ja kohustused**

5.1 Tellija kohustub:

5.1.1 andma viivitamatult töövõtjale kas töövõtja taotlusel või tellija algatusel juhiseid ja informatsiooni, kui see on vajalik tellimuse lepingu kohaseks täitmiseks.

5.2 Tellijal on õigus:

* + 1. saada informatsiooni ja kontrollida tellimuse täitmise käiku;
		2. esitada töövõtjale pretensioon ja/või leppetrahvi nõue kuni 10% ulatuses lepingu maksumusest kümne (10) tööpäeva jooksul arvates päevast, mil tellija sai teada, et töö ei teostatud lepingu kohaselt, va leppetrahvi nõue seoses töö tulemi üleandmise tähtajast mittekinnipidamisega. Leppetrahvi nõude seoses töö tulemi üleandmise tähtajast mittekinnipidamisega võib tellija esitada 45 (neljakümne viie) kalendripäeva jooksul arvates üleandmise tähtaja möödumisest.
1. **Töövõtja õigused ja kohustused**

6.1 Töövõtja kohustub:

* + 1. teostama töö lepingus ettenähtud tingimustel, hankima kogu vajaliku tööjõu, materjalid, töövahendid ja masinad, et saavutada kokkulepitud tulem ja andma tulemi üle tellijale tähtaegselt;
		2. viivitamatult informeerima tellijat asjaoludest, mis takistavad töö teostamist vastavuses lepinguga;
		3. tagama, et töö teostamisel kasutatavad materjalid on uued ja vastavad kehtivatele nõuetele;
		4. esitama tellijale kasutatavate materjalide kvaliteeti tõendavad dokumendid, sertifikaadid ja nende kasutus- või hooldusjuhendid;
		5. tagama tööde teostamise kohas ja selle ümbruses asuvate inimeste, hoonete, liiklusvahendite ja muude mehhanismide ohutuse;
		6. hoidma korras töökoha ning pärast tööde lõppemist eemaldama kõik materjalide ülejäägid ja prahi, mis on seotud tellimuse teostamisega, samuti oma seadmed, töövahendid ja masinad ning andma tulemi ja territooriumi üle koristatuna ja puhtana;
		7. vastutama ohutustehnika nõuete täitmise eest temale eraldatud territooriumil, järgima tööde teostamisel tööohutuse, tuleohutuse ja töösisekorra nõudeid;
		8. vastutama objektil töö tegemisel võimaliku kaasneva kahju tekitamise eest keskkonnale ja kinnisasja omanikule;
		9. juhul, kui tellimuse täitmine või tulem ei vasta lepingule, viima omal kulul tulemi vastavusse sellele esitatud nõuetega või hüvitama tellijale selleks tehtud kulutused.

6.2 Töövõtjal on õigus pikendada töö teostamise tähtaega selle aja võrra, mil tellija viivitab oma lepingu punktis 5.1. toodud kohustuste täitmisega.

1. **Tulemi üleandmine ja garantii**

7.1 Tulem antakse üle tellija ja töövõtja esindajate poolt allkirjastatud üleandmise-vastuvõtmise aktiga.

7.2 Töövõtjal on õigus esitada arve teostatud töö eest, kui tellija ei ole viie (5) tööpäeva möödumisel arvates tulemi üleandmisest esitanud pretensiooni seoses tellimuse täitmise või tulemiga.

7.3 Tulemi juhusliku hävimise ja kahjustumise riisiko läheb üle tellijale tulemi üleandmisel.

7.4 Töövõtja annab tulemile kahe (2) aastase garantii, mis algab tööde vastuvõtu aktis märgitud töö vastuvõtmise kuupäevast alates. Garantiiaeg kaks aastat kehtib ka lepingu muudatuste alusel tehtud töödele.

7.5 Garantiiaeg kaks aastat kehtib kõigi töövõtja poolt peatöövõtjana ning peatöövõtjale alltöövõtjate poolt tehtud tööde, hangitud seadmete ja materjalide, ehituse osade ning konstruktsioonide kohta.

7.6 Garantiiaeg kaks aastat kehtib tulemi omaduste säilivusele, sealhulgas funktsionaalsusele ning püsivusele.

7.7 Töövõtja kohustub omal kulul parandama garantiiajal töös ilmnenud defektid, tegematajätmised ja ebamugavused tellija poolt määratud tähtajaks.

7.8 Töövõtja kohustub tellija poolt antud mõistliku tähtaja jooksul parandama garantiiajal ilmnenud sellised defektid, tegematajätmised ja ebamugavused, mis takistavad objekti kasutamist ja kiirendavad selle lagunemist. Kui töövõtja ei tee vajalikke parandusi etteantud aja jooksul, on tellijal õigus tellida need tööd mujalt ja nõuda selleks tehtud kulude hüvitamist töövõtja poolt.

1. **Töövõtja vastutus**

8.1 Tellijal on õigus lepingust ühepoolselt ennetähtaegselt taganeda, kui töövõtja rikub oluliselt lepingut. Oluliseks lepingurikkumiseks loetakse muuhulgas, kuid mitte ainult:

* + 1. lepingu täitmise käigus ilmneb, et tellimuse täitmine või töö tulem ei vasta lepingule;
		2. töövõtja on viivitanud tulemi üleandmisega (arvestades igat konkreetset töölõiku eraldi) rohkem kui kümme (10) kalendripäeva.

8.2 Tellija taganemisõiguse tekkimisel saadab tellija töövõtjale nõude heastada rikkumine kümne (10) tööpäeva jooksul. Kui töövõtja nimetatud tähtaja jooksul rikkumist ei heasta, võib tellija lepingust taganeda, saates töövõtjale sellekohase kirjaliku teate.

8.3 Kui tellija taganeb lepingust ennetähtaegselt seoses töövõtja poolse rikkumisega, ei ole töövõtjal õigust nõuda lepingu järgse tasu maksmist.

1. **Tellija vastutus**

9.1 Töövõtjal on õigus lepingust ühepoolselt ennetähtaegselt taganeda, kui tellija rikub oluliselt lepingut. Oluliseks lepingurikkumiseks loetakse muuhulgas, kuid mitte ainult:

* + 1. tellimuse täitmise alustamiseks vajalike dokumentide jms esitamata jätmine.

9.2 Töövõtja taganemisõiguse tekkimisel saadab töövõtja tellijale nõude heastada rikkumine kümne (10) tööpäeva jooksul. Kui tellija nimetatud tähtaja jooksul rikkumist ei heasta, võib töövõtja lepingust taganeda, saates tellijale sellekohase kirjaliku teate.

1. **Rikkumise vabandatavus**

Pooled ei vastuta lepingu rikkumise eest, kui rikkumine oli vabandatav (vääramatu jõu mõju, VÕS § 103).

1. **Lepingu kehtivus ja muutmine**

11.1 Leping jõustub arvates sõlmimise kuupäevast ning kehtib kuni poolte lepinguliste kohustuste täieliku täitmiseni või lõppemiseni muul alusel.

11.2 Lepingu muudatused ja täiendused jõustuvad vastava lepingu lisa allakirjutamise momendist, kui lisas pole sätestatud teisiti.

1. **Teated**

12.1 Pooled edastavad lepinguga seotud teated telefoni või faksi või e-posti teel lepingus märgitud aadressidel või numbritel, va juhtudel, kui lepingus on teate edastamiseks ette nähtud kirjalik vorm.

12.2 Kirjalik teade saadetakse poole lepingus märgitud või poole poolt lepingu kehtivuse ajal teatatud aadressil. Kirjalik teade loetakse teise poole poolt kättesaaduks, kui postitamisest on möödunud viis (5) kalendripäeva. E-postiga saadetud kirjalik teade peab olema digitaalselt allkirjastatud. E-postiga saadud kirjaliku teate kättesaamise kohta tuleb saajal saata saatjale kinnistus teate kättesaamise kohta.

1. **Lõppsätted**

13.1 Lepinguga seotud vaidlused, mida ei ole võimalik lahendada läbirääkimiste teel, kuuluvad lahendamisele Harju Maakohtus.

13.2 Leping on koostatud eesti keeles ja allkirjastatakse digitaalselt. Lepingu viimasena digitaalallkirjastanu edastab koheselt allkirjastatud lepingu teisele lepingu poolele.

1. **Poolte esindajad lepingu täitmisel**
	1. Tellija esindajaks lepingu täitmisel on haldusspetsialist Rain Oksaar, e-post rain.oksaar@sakuvald.ee, tel: +372 5199 4888.
	2. Töövõtja esindajaks lepingu täitmisel on Maikol Kriiva, e-post: info@larslaj.ee, tel. +372 5677 7737
	3. Punktis 14 nimetatud poolte esindajatel on lepingu täitmise käigus õigus esitada vastastikku järelepärimisi lepingu täitmisel vajaliku informatsiooni ja dokumentatsiooni osas, kontrollida lepingu täitmise käiku, küsida juhiseid, allkirjastada lepingu täitmise käigus koostatavaid akte, pretensioone ja muid dokumente, samuti teha muid lepingus sätestamata toiminguid, mis on vajalikud lepingu eesmärgi saavutamiseks .
	4. Kui pool muudab oma esindajat lepingu täitmisel, tuleb sellest teatada teisele poolele e-posti teel.

 Tellija Töövõtja

(allkirjastatud digitaalselt) (allkirjastatud digitaalselt)

Marti Rehemaa Maikol Kriiva

vallavanem juhatuse liige